Captain Kidd (cinta)

:*Iste articlo ye sobre una cinta estausunidense de cine d'aventuras de piratas estrenada l'anyo 1945; ta atros usos, se veiga *'Captain Kidd***.

***Captain Kidd*** (títol orichinal en [[Idioma anglés|anglés]], en [[Idioma aragonés|aragonés]] ***Capitán Kidd**'', estrenada en [[Aragón]] con iste zaguer títol) ye una [[cinta]] de [[cine estausunidense]] de [[cine d'aventuras]] de [[Cine de piratas|piratas]] estrenada l'anyo [[1945]], dirichida por [[Rowland V. Lee]] seguntes un [[guión adaptau]] por [[Norman Reilly Raine]] (basau en una historia de [[Robert N. Lee]]), con una [[banda sonora orichinal]] de [[Werner Janssen]], una [[dirección de fotografía]] d'[[Archie Stout]], una [[producción cinematografica]] de [[Benedict Bogeaus]] ta las [[Prouctora cinematografica|productoras]] ''[[Benedict Bogeaus Productions]]'' y ''[[Captain Kidd Productions]]'' y un [[elenco]] d'o cual en fan parte [[Charles Laughton]], [[Randolph Scott]], [[Barbara Britton]], [[John Carradine]], [[Gilbert Roland]], [[John Qualen]], [[Sheldon Leonard]], [[William Farnum]], [[Henry Daniell]], [[Reginald Owen]], [[Abner Biberman]], [[Harry Cording]], [[Ray Teal]] y [[Frederick Worlock]], entre d'atros [[actor]]s.

A cinta s'inspira en un personache real, o capitán [[William Kidd]], un [[pirata]] [[Escocia|escocés]], y conta cómo en [[1699]] dito pirata espulla y destruye lo [[galión]] [[Reino d'Anglaterra|anglés]] ''The Twelve Apostles'' en l'[[oceano Indico]] amán de [[Madagascar]], amagando lo [[tresoro]] capturau en una chicota isla disierta. En tornar en [[Londres]] se fa pasar por un honrau caballero y obtién una audiencia con o rei [[Guillén III d'Anglaterra]] y demana y obtién una comisión de [[corsario]], en decindo que qui yera l'autentico pirata yera lo capitán d'o galión ''The Twelve Apostles'' y que ista ha desapareixiu con o tresoro. Tamién obtién permiso ta enrolar a piratas engarcholaus que obtiendrán o perdón en fer parte d'a suya tripulación, y entre éls se troba ''Adam Mercy'', que diz estar un experto [[Artillería|artillero]] que heba serviu con o pirata ''[[Henry Every]]''. A primer isión que li encomana lo rei ye conducir o suyo barco, ''[[Adventure Galley]]'', a trobar-se con o ''[[Qedahyan Waćařakan]]'', un [[barco]] mercant que transporta a ''lord Fallsworth'', embaixador en a cort d'o [[Gran Mogol]], a su filla ''lady Anne Dunstan'' y a un [[cofre]] con un gran trasoro regalo d'o Gran Mogol a lo rei. ''Kidd'' consigue que ''Fallsworth'', su filla y lo cofre pasen enta lo suyo barco y dimpués fa esclatar o ''Qedahyan Waćařakan'' y asasina a ''Fallsworth'', deixando sola a su filla. En o viache de tornada, ''Kidd'' decide matar a sus colaboradors mas amanaus ta no repartir con éls o tresoro y tamién a ''Mercy'', de qui sospeita que ye un espía d'o rei, sin saber que en realidat ye lo fillo de ''lord Blayne'', lo difamau capitán d'o ''The Twelve Apostles''. ''Mercy'' preba de salvar a ''lady Dunstan'', con a suya aduya de ''Shadwell'', lo suyo [[criau]].

A cinta s'ambienta en [[1699]] en [[Londres]] y en l'[[oceano Indico]], y las suyas escenas se fimoron en os ''[[General Service Studios]]'' en [[Los Angeles]] ([[California]]) en os [[Estaus Unius]].

== Elenco ==


== Se veiga tamién ==
* [[Cine en 1945]].
* [[Cintas de 1945]].

== Referencias ==


== Vinclos externos ==

*  [https://web.archive.org/web/20211128164605/https://staje.com/movies/captain-kidd-1945/ ''Captain Kidd''] en versión en anglés en [[Wayback Machine]].
*  [https://www.imdb.com/title/tt0037576/ ''Captain Kidd''] en [[Internet Movie Database]].
*  [https://www.tcm.com/tcmdb/title/19080/enwp ''Captain Kidd''] en [[TCM Movie Database]].
*  [https://catalog.afi.com/Catalog/moviedetails/24347 ''Captain Kidd''] en l**American Film Institute Catalog* de l*'American Film Institute''.